ฮั่งเส็งปิดเช้าร่วง 383.15 จุด ขณะจับตาวิกฤตหนี้กรีซ
ฮั่งเส็งปิดเช้าร่วง 383.15 จุด ขณะจับตาวิกฤตหนี้กรีซ
4 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าร่วงลง โดยดัชนีฮั่งเส็งลดลง 383.15 จุด หรือ 1.39% ปิดภาคเช้าที่ 27,274.32 จุด ขณะที่นักลงทุนจับตาดูวิกฤตหนี้กรีซ เนื่องจากใกล้ถึงกำหนดเส้นตายในการชำระคืนเงินกู้ในวันพรุ่งนี้
สถานการณ์ในการบรรลุข้อตกลงระหว่างกรีซและบรรดาเจ้าหนี้ยังคงมีความไม่แน่นอน แม้ว่าใกล้ถึงกำหนดเส้นตายที่กรีซจะต้องชำระคืนเงินกู้กว่า 300 ล้านดอลลาร์แก่กองทุนการเงินระหว่างประเทศ (IMF) ในวันพรุ่งนี้ ซึ่งเป็นงวดแรกของการชำระคืนในช่วงเดือนมิ.ย.ที่มีมูลค่ารวมราว 1.6 พันล้านดอลลาร์
ทางด้านนายกรัฐมนตรีอเล็กซิส ซิปราสของกรีซ กล่าววานนี้ว่า มีความคืบหน้าเกี่ยวกับการจัดการชำระคืนหนี้สินของกรีซ แต่กรีซและบรรดาเจ้าหนี้ยังต้องใช้เวลาอีกหลายวันในการที่จะบรรลุข้อตกลง
 